KINNITATUD

RMK õigus- ja hangete osakonna juhataja

käskkirjaga nr 1-47.3497/1

**HANKEDOKUMENT**

Riigimetsa Majandamise Keskus (edaspidi **Hankija**) teeb ettepaneku esitada pakkumus hankemenetluse RHS § 50 p 4 alusel „**Lõkkealuste ja pakukirveste ostmine**“ (viitenumber 300330) riigihanke alusdokumentides (RHAD) esitatud tingimustel.

1. **ÜLDINFO** 
   1. Hankija korraldab hankemenetlust RHS § 50 p 4 alusel, kuna ostetakse asju kinnipidamisasutuse tootmisüksusi haldavalt Tallinna Vangla´lt (registrikood 7001113).
   2. Kõik RHAD täiendavad üksteist. Mistahes dokumendis sätestatud kohustus, tingimus või nõue on pakkujale kohustuslik. RHAD koosnevad kõigist eRHRis käesoleva hanke raames avaldatud ja viidatud dokumentidest. Erinevuste korral hanketeates ja teistes RHADs esitatud teabe vahel lähtutakse hanketeates esitatust. Samuti, kui huvitatud isik ei ole esitanud hankemenetluse käigus küsimusi RHADs avastatud vastuolude, ebaselguste või puuduste kohta, on hankijal õigus raamlepingu sõlmimise ja täitmise käigus üleskerkinud vaidluste korral valida hankijale sobivam RHAD tõlgendus.
   3. Iga viidet, mille hankija teeb RHADs mõnele RHS § 88 lõikes 2 nimetatud alusele (standardile, tehnilisele tunnustusele, tehnilisele kontrollisüsteemile vms), tuleb lugeda selliselt, et see on täiendatud märkega „või sellega samaväärne“. Iga viidet, mille hankija teeb RHADs ostuallikale, protsessile, kaubamärgile, patendile, tüübile, päritolule või tootmisviisile (RHS § 88 lg 6) või märgisele (RHS § 89), tuleb lugeda selliselt, et see on täiendatud märkega „või sellega samaväärne“. Kui pakkuja soovib kvalifitseerimise tingimustele või tehnilisele kirjelduse vastavuse tõendamiseks või raamlepingu täitmisel kasutada samaväärset, siis ta näitab selle pakkumuses vabas vormis ära. Samaväärsuse kontrollimiseks esitab pakkuja vabas vormis selgitused ja tõendid.
   4. Riigihange ei ole osadeks jaotatud kuna tulenevalt hanke esemest ei ole see otstarbekas ja majanduslikult põhjendatud.
2. **RAAMLEPINGU ESE**
   1. Hankija soovib sõlmida raamlepingu, mille kehtivuse ajal ostab tellimuste alusel uusi metallist lõkkealuseid, grillreste ja pakukirveid lõkkekohtadesse ja telkimisaladele (edaspidi asjad).
   2. Raamleping sõlmitakse tähtajaga 24 kuud või kuni eeldatava maksumuse täitumiseni, olenevalt sellest, kumb tingimus saabub varem.
   3. Raamlepingu eeldatav maksumus on ükssada kolmkümmend üheks tuhat (139 000) eurot, millele lisandub käibemaks. Hankija ei ole kohustatud asju tellima kogu nimetatud summa ulatuses, asju tellitakse vastavalt reaalsele vajadusele ja olemasolevatele võimalustele. Raamlepingu lõplik maksumus kujuneb vastavalt raamlepingu kehtivuse ajal tellitud asjade tegelikule mahule.
   4. Hankija esitab pärast lepingu sõlmimist tellimusi, milles määratakse kauba kogus, tarneaeg, ja tellija poolne kontaktisik. Tellimuse täitmise aeg on 3 nädalat alates tellimuse esitamisest.
   5. Pakutud hinnad peavad ostjale kehtima kogu lepinguperioodi vältel.
   6. Metallist lõkkealused, grillrestid ja pakukirved valmistatakse vastavalt tehnilises kirjelduses esitatud tööjoonistele.
   7. Raamlepingu eseme tehniline kirjeldus on toodud lisas 1 – tehniline kirjeldus.
3. **LÄBIRÄÄKIMISED**
   1. Läbirääkimisi peetakse pakkujaga hankija äranägemisel eraldi peale pakkumuse avamist ning pakkumuse esitanud isiku hankemenetlusest kõrvaldamise aluste puudumise kontrollimist.
   2. Läbirääkimisi peetakse raamlepingu tingimuste üle, sh pakkumuse hinna üle.
   3. Läbirääkimisi peetakse esimesel võimalusel, kuid eeldatavalt oktoobris 2025.
   4. Hankija võib loobuda läbirääkimiste pidamisest kui esitatud pakkumus on hankija hinnangul hankijale sobiv.
   5. Läbirääkimisi peetakse läbi eRHR-i, kui hankija ei otsusta pidada läbirääkimisi teisiti (kirjalikult, koosolekutel vms).
4. **HANKIJA SÄTESTATUD TINGIMUSED RAAMLEPINGU SÕLMIMISEL, MILLE ÜLE LÄBI EI RÄÄGITA**
   1. Hanke läbiviimise tulemusena sõlmitakse ühe edukaks tunnistatud pakkujaga raamleping tähtajaga 24 kuud.
   2. Raamlepingu kehtivusajal esitab hankija kinnipidamisasutusele Tallinna Vangla toodete tellimusi. Toodete tarnimine toimub vastavalt hankija poolt esitatud tellimuse alusel. Tellimuse täitmise aeg on 3 nädalat alates tellimuse esitamisest.
   3. Arve esitamiseks tuleb kasutada elektrooniliste arvete esitamiseks mõeldud raamatupidamistarkvara või raamatupidamistarkvara E-arveldaja, mis asub ettevõtjaportaalis https://www.rik.ee/et/e-arveldaja.“.
   4. Hankija tasub arvel oleva summa arvel näidatud pangakontole 14 (neljateist) päeva jooksul töövõtja poolt hankijale arve väljastamise kuupäevast. Hankija ei tee ettemaksu.
5. **PAKKUMUS**
   1. Pakkuja esitab RHR süsteemis täidetava pakkumuse maksumuse vormi.
   2. Pakkuja peab pakkumuse koostamisel ja esitamisel arvestama kõikide käesolevas tehnilise kirjeldus kui ka raamlepingu projektis esitatud tingimustega.
   3. Pakkumuse maksumus peab olema lõplik ja sisaldama kõiki kulusid vastavalt RHAD-le ning seal nimetamata kulusid, mis on vajalikud tööde nõuetekohaseks teostamiseks. Null või negatiivse väärtusega maksumusi ei ole lubatud kasutada ja sellised pakkumused on hankijal õigus lugeda mittevastavaks ning tagasi lükata.
   4. Hankija ei hüvita lepingu täitmisel pakkujale mingeid täiendavaid kulusid ega tee täiendavaid makseid.
   5. Huvitatud isik või pakkuja kannab hankemenetluses osalemisega seotud kogukulud ja -riski, kaasa arvatud vääramatu jõu (*force majeure*) toime võimalused.

1. **HANKEMENETLUSE KEHTETUKS TUNNISTAMINE**
   1. Hankijal on õigus hankemenetlus põhjendatud kirjaliku otsusega kehtetuks tunnistada. Põhjendatud vajaduseks võib olla eelkõige, kuid mitte ainult:
      1. kui tekib vajadus raamlepingu eset olulisel määral muuta;
      2. kui avatud hankemenetluse toimumise ajal on hankijale saanud teatavaks andmed, mis välistavad või muudavad hankija jaoks ebaotstarbekaks hankemenetluse lõpuleviimise hankedokumentides esitatud tingimustel või raamlepingu sõlmimine etteantud ja hankemenetluse käigus väljaselgitatud tingimustel ei vastaks muutunud asjaolude tõttu hankija varasematele vajadustele või ootustele;
      3. kui langeb ära vajadus asjade tellimise järele põhjusel, mis ei sõltu hankijast või põhjusel, mis sõltub või tuleneb seadusandluse muutumisest, kõrgemalseisvate asutuste haldusaktidest ja toimingutest või RMK nõukogu poolt arengukava muutmisest;
      4. kui hankemenetluses on ilmnenud ebakõlad, mida ei ole võimalik kõrvaldada ega menetlust seetõttu õiguspäraselt lõpule viia.
2. **LISATEABE SAAMINE**
   1. RHAD kohta saab selgitusi või täiendavat teavet ainult RHR kaudu, mis eeldab seda, et huvitatud isik registreerib end RHR-s vastava hankemenetluse juurde. Telefoni ega e-kirja teel küsimusi vastu ei võeta.
   2. Kui pakkuja avastab pakkumuse ettevalmistamise käigus RHAD-s vigu, vasturääkivusi, ebaselgusi või mitmeti tõlgendatavust, on ta kohustatud sellest koheselt hankijat RHR kaudu teavitama ja sellekohase küsimuse esitama. Kui pakkuja ei ole esitanud vastavaid küsimusi RHAD kohta, siis on hankijal õigus lähtuda hankija tõlgendusest.
3. **HANKEDOKUMENTIDE LOETELU**
   1. Lisa 1 – Raamlepingu (hankelepingu) vorm